Karla Absolonová-Bufková

Karla Absolonová-Bufková rodená Wanklová  (* 7. február 1855, Blansko† 29. november 1941, Praha) bola autorka kníh pre mládež a zberateľkou povestí.

Život 
Základnú (meštiansku) školu absolvovala v Blansku a potom Vyššiu dievčenskú školu v Prahe. Zaoberala sa hlavne zberom hudobného folklóru a moravských ľudových povestí a tradícií. Je autorkou niekoľkých detských kníh a divadelných hier. Ďalej publikovala štúdie, poviedky v tlači napríklad v Národných listoch a Ženskom svete.

Rodina 
1. manžel 1871, Vilibald Absolon, lekár v Boskoviciach
 syn Karel Absolon – paleontológ, prírodovedec a univerzitný profesor, objavil Věstonickú Venušu a venoval sa prieskumu Moravského krasu.
 dcéra Olga Stránská-Absolonová – novinárka, politička a sociálna pracovníčka mala dve deti – Drahomíru a Antonína. Drahomíra vyštudovala dievčenské gymnázium Minerva a podľa vzoru babičky Karly sa venovala národopisu, v ktorom po univerzitných štúdiách a niekoľkých vedeckých prácach dosiahla docentúry. Olga pôsobila ako novinárka v Čase a Národných listoch, ako politička v Masarykovej Českej strane pokrokovej, kde sa v roku 1908 stala členkou výkonného výboru strany. Ovzdušie v politickej strane, kde sa žena medzi samými mužmi nedostala k slovu a nebola rešpektovaná, ju sklamalo. Zo strany v roku 1911 vystúpila a v roku 1914 sa pridala k ženám organizovaným pri Národní straně svobodomyslné. V roku 1915 založila spolok Československá ochrana matiek a detí a uviedla do života Sviatok matiek. Od založenia Ženskej národnej rady v roku 1923 sa v nej angažovala ako podpredsedníčka a zvolávateľka odboru Matka a dítě. 
   
2. manžel 1887, Eduard Bufka, úradník v Brne
 Syn Vladimír Jindřich Bufka – fotograf

Dielo (výber) 
 Z Ječmínkovy říše : moravské pověsti (ilustrácie Věnceslav Černý a K. V. Muttich) 
 Z Ječmínkovy říše : moravské povídky a pověsti (ilustrácie V. Černý a K. V. Muttich)
 Moravské pověsti a pohádky, zejména z Krasu moravského (ilustroval St. Hudeček)

Literatúra 
 
 
 UHROVÁ, Eva. Radostná i hořká Františka Plamínková. Praha 2014,  ISBN 978-80-260-7207-2. S. 344.

Externé odkazy 
 Karla Absolonová-Bufková v databáze Národní knihovny ČR
 Profil na encyklopedie.brna.cz
 Profil na ceskyhudebnislovnik.cz

Zdroj 

Českí spisovatelia
Osobnosti z Blanska